stanford-oval/wikipedia huggingface dataset:
גיאורגי גאחאריה
קריירה פוליטית > כראש הממשלה

הוא היה מועמד לתפקיד ראש הממשלה ב־3 בספטמבר 2019, במקומו של ממוקה בחטדזה שהתפטר יום קודם. המינוי של גאחאריה היה שנוי במחלוקת, וגרם לכמה ממפלגות האופוזיציה לעזוב את הדיון על מועמדותו לפני שהסתיים. בשל היות מפלגת החלום הגאורגי המפלגה השלטת בגאורגיה, מינויו אושר על אף ההתנגדות ממפלגות האופוזיציה.
הערות שוליים

↑  "Georgia's interior minister nominated for PM post: RIA". Reuters. 3 בספטמבר 2019. נבדק ב-8 ביולי 2019. {{cite news}}:  (עזרה)
↑  Giorgi Gakharia started to fulfill his duties as the Minister of Internal Affairs, Ministry of Internal Affairs
ערך זה הוא קצרמרבנושא פוליטיקאים ובנושא גאורגיה. אתם מוזמנים לתרום לוויקיפדיה ו.
גלגו ענק

| גלגו ענק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: גלגויים
סוג:: גלגו ענק
מינים
 Otolemur crassicaudatus  Otolemur monteiri  Otolemur garnettii
שם מדעי
 Otolemur ‏Coquerel, 1859

גלגו ענק (שם מדעי: Otolemur) הוא סוג של פרימט אפריקני ממשפחת הגלגויים. בסוג זה 3 מינים.
פרימטים אלה הם פעילי לילה בעלי עניים גדולות ופרווה שעירה אפורה וחומה. הם משתמשים בזנבם הארוך והשעיר כדי לקפץ בין ענפי העצים ולמצוא לעצמם טרף. הם ניזונים מחרקים, חלזונות, עכבישים, ביצים, זוחלים קטנים ומגוון גם בכמה פירות כמו בננה ופיקוס.
הם יחידאים וטריטוריאליים במשך רוב הזמן, למעט בעונת הרבייה.
מינים

גלגו ענק חום (Otolemur crassicaudatus)
גלגו ענק כסוף (Otolemur monteiri)
גלגו ענק צפוני (Otolemur garnettii)
ביבי זהרה בנה

| --- | --- |

בנה ב-"NUBIA NYC" ב-2020
 לידה:  20 במרץ 1980  (בן 44) דואלה, קמרון
 שם לידה:  Nea Marshall Kudi Ngwa
 מדינה:  ארצות הברית
 מקום מגורים:  מיניאפוליס 
 ידוע בשל:  המרוץ לדראג של רו פול: עונה 1, המרוץ לדראג: אולסטארס עונה 3
 תקופת הפעילות:  מ-2001
 עיסוק:  מלכת דראג, זמר, מתכנן אירועים
 https://bebezaharabenet.net/
 
ניאה מרשל קודי נגווה (Nea Marshall Kudi Ngwa; נולד ב-20 במרץ 1980) ידוע בשם הבמה ביבי זהרה בנה (BeBe Zahara Benet), הוא אומן דראג, אישיות טלוויזיה ומוזיקאי קמרוני-אמריקאי הידוע בהשתתפותו בעונה הראשונה של המרוץ לדראג של רו פול, בה זכה. ב-2018, הוא חזר כמתמודד מפתיע בעונה השלישית של המרוץ לדראג: אולסטארס והגיע לרביעיית הגמר.
המיני-אלבום הראשון שלו, "Face", יצא ב-2014, והמיני-אלבום השני שלו, "Kisses & Feathers", יצא ב-2017. המיני-אלבום השלישי שלו, "Broken English", יצא ב-2020. מאז 2019, הוא מככב בתוכנית המייקאובר של TLC דראג כל הדרך לחופה כמומחה לתכנון אירועים. ב-2021 הוא כיכב ב-"Being Bebe", סרט המתעד 15 שנה מחייו.
ביוגרפיה

נגווה נולד וגדל בקמרון. המשפחה שלו עברה מאוחר יותר לצרפת, שם נגווה גר עד שהוא עבר למיניאפוליס בגיל 19 כדי להשלים את לימודיו בקולג' ולהיות קרוב יותר למשפחתו.
קריירה

החוויה הראשונה של בנה בדראג הייתה בתצוגת אופנה בפריז, היכן שביקשו ממנו ללבוש שמלה כדי ללכת על המסלול כאישה כמחליף ברגע האחרון לדוגמנית חסרה. הופעת הדראג הראשונה שלה הייתה עם סידני לאופר בבר ה-"The Gay 90s" אחרי שהיא עברה למיניאפוליס ב-2000. היא השתתפה בתחרויות דראג, כולל "Miss US of A".
בתחילת 2009, בנה ערכה אודישן לעונה הראשונה של תוכנית המציאות של לוגו המרוץ לדראג של רו פול. רופול הציע לה זאת בעצמו אחרי שראה אותה מופיעה לשיר "Circle of Life" במצעד הגאווה של מיניאפוליס. היא נבחרה לאחת מתשע מלכות בעונה מתוך אלפי מתמודדות. היא הייתה הזוכה הראשונה של התוכנית אחרי שזכתה בשני אתגרים. הניצחון של בנה היווה השראה למלכות דראג רבות לעתיד, כמו זוכה העונה השמינית בוב דה דראג קווין.
ב-2011, בנה הופיעה בשני פרקים של "RuPaul's Drag U" ושימשה כ"פרופסורית דראג".
בנה נחשפה כמתמודדת העשירית בעונה השלישית של המרוץ לדראג: אולסטארס, והפכה למנצחת הראשונה אי פעם שהתמודדה בעונת אולסטארס. היא זכתה בשני אתגרים והגיעה לגמר, אבל לא נבחרה לליפ סינק האחרון על ידי המלכות המודחות וסיימה את העונה במקום השלישי עם שאנג'לה.
בנה הופיעה עם ג'וג'ובי, ת'ורג'י ת'ור ואלקסיס מישל בספיישל הטלוויזיוני של TLC "דראג כל הדרך לכנסייה" אשר שודר ב-9 במרץ 2019. לאחר מכן הספיישל הפך לסדרה שנקראה דראג כל הדרך לחופה.
קריירה > מוזיקה

הסינגל הראשון של בנה היה "I'm the Sh*t" שיצא ב-2009. הסינגל השני שלה, "Cameroon", יצא ביולי 2010. בנה הופיעה בהופעת אורח בווידאו קליפ להוצאה מחדש של השיר "A Little Respect" של אירייז'ר בדצמבר 2010. השיר היה חלק מגיוס כספים לסטודנטים במכון הארווי מילק בסן פרנסיסקו. הסינגל השלישי שלה, "Dirty Drums", יצא ב-17 באפריל 2012. הסינגל הרביעי שלה, "Face", יצא ב-3 במרץ 2014.
בנה הקליטה גרסת כיסוי לשיר "Little Drummer Boy" בשביל האלבום "Christmas Queens 4" של המרוץ לדראג.
בנובמבר 2017, בנה הופיעה ב-"Queens United", מופע צדקה של פי פי אוהרה במטרה לגייס כספים לאנשים שנפגעו מהוריקן מריה. ב-2018, בנה יצרה את "Roar", מופע חודשי שכולל ריקוד אינטראקטיבי.
ב-2020, היא עזרה ליצור, הפיקה וכחכבה בסיבוב ההופעות "Nubia", מופע דראג שחוגג מלכות דראג שחורות דרך מוזיקה מקורית, כוריאוגרפיה קבוצתית, מיצבי וידאו, שירה, ליפ סינקים ומיצגים מבוססי סיפור.
ב-2021 התרחשה הקרנת בכורה של סרט תיעודי בשם "Being Bebe" בפסטיבל הסרטים טרייבקה. הוא הוקרן גם ב-Provincetown International Film Festival. הסרט מתעד את 15 שנים בחייו של נגווה כביבי זהרה בנה, כולל המסע שלו להתכונן למרוץ לדראג. הסרט זכה בפרס הסרט התיעודי הטוב ביותר 2021 ב-Provincetown International Film Festival.
מחוץ לדראג, נגווה הוא המנכ"ל של "The Lavish Labs", חברת תכנון אירועים ועיצוב.
חיים אישיים

לפני שהתחיל להופיע בדראג, נגווה היה מנהל מקהלה ומורה למוזיקה. הוא לא מחשיב את עצמו למלכת דראג, ומעדיף להיקרא "אומן דראג". נגווה הוא נוצרי אדוק.
הוא ציין את כריסטיאן דיור, ג'ורג'ו ארמני ואלפדי כאייקוני אופנה אישיים שלו.
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2020 | Nubia: Amplified | עצמו |  |  |
| 2021 | Being Bebe | עצמו |  |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2009 | המרוץ לדראג של רו פול | מתמודדת | עונה ראשונה, זוכה |  |
| 2011 | RuPaul's Drag U | עצמו |  |  |
| 2018 | המרוץ לדראג: אולסטארס | מתמודדת | עונה שלישית, מקום שלישי |  |
| 2019 | Vice Live | אורח |  |  |
| 2019 - הווה | דראג כל הדרך לחופה | עצמו | ידוע גם כ"דראג כל הדרך לכנסייה" |  |
| 2019 | The Rachel Ray Show | אורח |  |  |
| 2020 | רכבת האינסוף | סאשיי | פרק: "The Parasite Car" |  |
| 2022 | Nubia Amplified: The Series | פאנליסט |  |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2014 | WOW Shopping Network | אורח |  |  |
| 2014 | Transformations | אורח |  |  |
| 2015 | Drag Queens React | אורח |  |  |
| 2018 | Whatcha Packin' | אורח |  |  |
| 2018 | Hey Qween | אורח |  |  |
| 2019 | Follow Me | עצמו | פרק: "Pangina Heals" |  |
| 2020 | Bobbin' Around | עצמו | פרק: "Nubia" |  |
| 2020 | Binge | עצמו | פודקאסט של אנטרטיינמנט ויקלי |  |
| 2021 | Jack Daniel's Tennessee Fire presents Drag Queen Summer Glamp | עצמו | בהפקת ג'ק דניאלס |  |
פילמוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2009 | "Cover Girl" | ביבי זהרה בנה עם רופול |  |
| 2009 | "I'm The Shit" | ביבי זהרה בנה |  |
| 2010 | "A Little Respect" (HMI Redux) | אירייז'ר |  |
| 2010 | "Cameroon" | ביבי זהרה בנה |  |
| 2014 | "Face" | ביבי זהרה בנה |  |
| 2017 | "Fun Tonite" | ביבי זהרה בנה |  |
| 2018 | "Jungle Kitty" | ביבי זהרה בנה |  |
| 2018 | "Jolene" | דולי פרטון |  |
| 2018 | "Little Drummer Boy" | ביבי זהרה בנה |  |
| 2020 | "Banjo" | ביבי זהרה בנה |  |
| 2020 | "Body on Me" | ביבי זהרה בנה |  |
גביע הזהב של CONCACAF לנשים 2000

| --- | --- |
 מארחת:  ארצות הברית ארצות הברית
 תקופת התחרות:  23 ביוני 2000 – 3 ביולי 2000 (11 ימים) 
 מספר משתתפות:  8
 הזוכה:  ארצות הברית ארצות הברית
 מספר משחקים:  16
 מספר שערים:  104 (6.5 בממוצע למשחק)
 מלכת השערים:  ברזיל קאטיה (8 שערים)
 → 19982002 ←
 
גביע הזהב של CONCACAF לנשים 2000, הוא גביע הזהב לנשים החמישי שארגנה CONCACAF. הטורניר נערך בשלוש ערים בארצות הברית והתקיים מ-23 ביוני עד ה-3 ביולי 2000. גביע זה הוא אחד משני גביעי הזהב היחידים (ביחד עם 1993), שלא שימשו כטורניר מוקדמות לגביע העולם. במקום זה, זומנו לטורניר שתי נבחרות אורחות - ברזיל וסין, שהצטרפו לשש נבחרות נוספות מ-CONCACAF.
במשחק הגמר נפגשו האורחת ברזיל והמארחת ארצות הברית, שלה זה היה גמר רביעי במפעל. בסיום המשחק, שנערך באצטדיון פוקסבורו, מסצ'וסטס, ניצחו האמריקאיות 0–1 משער של טיפני מילברט. קאטיה הברזילאית, שכבשה שישה שערים במשחק שלב הבתים נגד טרינידד וטובגו, סיימה כמלכת השערים של הטורניר עם שמונה כיבושים.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארצות הברית | 7 | 3 | 2 | 1 | 0 | 19 | 0 | 19 |
|  ברזיל | 7 | 3 | 2 | 1 | 0 | 19 | 0 | 19 |
|  קוסטה ריקה | 1 | 3 | 0 | 1 | 2 | 2 | 18 | -16 |
|  טרינידד וטובגו | 1 | 3 | 0 | 1 | 2 | 2 | 24 | -22 |
| 0 | 1 | 2 |
| --- | --- | --- |
|  ברזיל | 8 – 0 | קוסטה ריקה   |
|  ארצות הברית | 11 – 0 | טרינידד וטובגו   |
|  ברזיל | 11 – 0 | טרינידד וטובגו   |
|  קוסטה ריקה | 0 – 8 | ארצות הברית   |
|  טרינידד וטובגו | 2 – 2 | קוסטה ריקה   |
|  ארצות הברית | 0 – 0 | ברזיל   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  סין | 9 | 3 | 3 | 0 | 0 | 20 | 2 | 18 |
|  קנדה | 6 | 3 | 2 | 0 | 1 | 18 | 6 | 12 |
|  מקסיקו | 3 | 3 | 1 | 0 | 2 | 10 | 7 | 3 |
|  גואטמלה | 0 | 3 | 0 | 0 | 3 | 0 | 33 | -33 |
| 0 | 1 | 2 |
| --- | --- | --- |
|  סין | 14 – 0 | גואטמלה   |
|  קנדה | 4 – 3 | מקסיקו   |
|  גואטמלה | 0 – 7 | מקסיקו   |
|  סין | 3 – 2 | קנדה   |
|  קנדה | 12 – 0 | גואטמלה   |
|  מקסיקו | 0 – 3 | סין   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 1 ביולי - לואיוויל | 1 ביולי - לואיוויל |  |  |  |  |  |
|  |   ארצות הברית |  4 |   |  |  |  |  |
|  |   קנדה |  1 |   |  |  |  |  |
|  |   |  |   |  |  |  |  |
|  |  |  |  |  | 3 ביולי - פוקסבורו | 3 ביולי - פוקסבורו |  |
|  |   |   |   |   |   ברזיל |  0 |  |
|  |   |   |   |   |   ארצות הברית |  1 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 1 ביולי - לואיוויל | 1 ביולי - לואיוויל |   |  | 3 ביולי - פוקסבורו | 3 ביולי - פוקסבורו |  |
|  |   סין |  2 |   |  |   סין |  2 |  |
|  |   ברזיל |  3 |   |  |   קנדה |  1 |  |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 1 ביולי 2000 |  ארצות הברית | 1-4 |  קנדה | לואיוויל, קנטקי |
| 1 ביולי 2000 | מקמילן  12'  38' מילברט  45' האם  65' |  | הופר  58' (פ) | לואיוויל, קנטקי |
| 0 | 1 | 2 | 3 | 4 |
| --- | --- | --- | --- | --- |
| 1 ביולי 2000 |  סין | 3-2‏ה |  ברזיל | לואיוויל, קנטקי |
| 1 ביולי 2000 | קינגשיה  9' קיו  75' |  | קאטיה  11' רוזלי  60' סידיניה  107' (פ) | לואיוויל, קנטקי |
שלב הנוק-אאוט > המשחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 3 ביולי 2000 |  סין | 1-2 |  קנדה | פוקסבורו, מסצ'וסטס |
| 3 ביולי 2000 | ג'ין  42' קיו  73' |  | הופר  59' (פ) | פוקסבורו, מסצ'וסטס |
שלב הנוק-אאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 3 ביולי 2000 |  ברזיל | 1-0 |  ארצות הברית | פוקסבורו, מסצ'וסטס |
| 3 ביולי 2000 |  |  | מילברט  59' | פוקסבורו, מסצ'וסטס |
גלגו ננסי מערבי

| גלגו ננסי מערבי |
| --- | --- |
 Galagoides demidovii
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: גלגויים
סוג:: גלגו ננסי מערבי
מינים
 Galagoides demidovii  Galagoides kumbirensis  Galagoides thomasi
שם מדעי
 Galagoides ‏סמית, 1833

גלגו ננסי מערבי או גלגו ננסי (שם מדעי: Galagoides) הוא סוג של פרימטים קטנים ממשפחת הגלגויים, אשר חיים רק ביערות הטרופיים של מרכז ומערב אפריקה. סוג זה קרוב לסוג גלגו ענק, ובמקור שייכו את המינים הכלולים בו לגלגו. הסוג הופרד ב-1833 בידי החוקר הסקוטי אנדרו סמית' ועד 2017 הוא כלל 9 מינים.
עם זאת מחקר חדש מצא הבדלים במורפולוגיה ובצורת הקול שמשמיעים חלק מהמינים והם הועברו לסוג אחר - גלגו ננסי מזרחי (Paragalago).
במראם הם קטנים יחסית, אך לא הקטנים ביותר מבין הגלגויים (הסוג נקרא עקב השוואה בינו לבין מיני הגלגו הענק, אליו שויכו במקור). אף על פי ששני הסוגים קטנים הם אינם קרובים טקסונומית וייתכן שקטנותם התפתחה באופנים שונים במשך האבולוציה.
מינים

המינים הכלולים כיום בסוג הם:
גלגו זוטי מצוי (Galagoides demidovii)
Galagoides kumbirensis - הוגדר בשנת 2017
Galagoides thomasi
הערות שוליים

↑  Masters, J.C.; Génin, F.; Couette, S.; Groves, C.P.; Nash, S.D.; Delpero, M.; Pozzi, L. (2017). "A new genus for the eastern dwarf galagos (Primates: Galagidae)". Zoological Journal of the Linnean Society. 181: 229–241 10.1093/zoolinnean/zlw028
| --- | --- |
בקרת זהויות :  NLI: 987007556199305171  LCCN: sh94007277
גלגו ספרדי

| --- | --- |

 ארץ מוצא:  ספרד
 שימושים:  ציד, מרוצים ולוויה
 קבוצה:  כלבי רוח
 תכונות
 משקל:  20–30 ק"ג
 גובה:  זכרים: 62–70 ס"מ נקבות: 60–68 ס"מ
 תוחלת חיים:  10–15 שנים
 אופי:  רגוע, שקט ועדין
 אילוף:  הסתגלות בינונית
 תיאור:  בעל עצם דקה, רגליים קלות וארוכות, חזה עמוק, וכפות רגליים קטנות לחיכוך מינימלי עם הקרקע. כמו כן, מבנה גופו צר מאוד ואווירודינמי, ולו מערכת שרירים אלסטית.
גלגו ספרדי הוא גזע של תת-המין כלב הבית.
יכולות הצייד שלו הפכו אותו לפופולרי במיוחד בקרב בני האצולה ברחבי אירופה בימי הביניים המוקדמים. הגלגו הספרדי כנראה טיפוס קרוב לגרייהאונד קדום מהתקופה הרומית, גם בצורתו ובעיקר בכישורי הצייד שלו. הספרדים מאמינים, וגם נתנו לזה ביטוי בהקדמה ההיסטורית בתקן הגזע, שהגלגו הספרדי הוא "אבי" הגרייהאונד האנגלי המודרני.
החל מהמאה ה-15 ואילך נשלחו כלבי גלגו ספרדיים במתנה למשפחת המלוכה באנגליה. חילופי מתנות בעלי חיים (כלבים, סוסים) בין חצרות המלוכה באירופה היו מנהג דיפלומטי מקובל. הכיבוש הערבי של חצי האי האיברי במאה ה-8 הביא עמו גם כלבי סלוקי-סלוגי שהשפיעו רבות על דמותו המיוחדת והמתפתחת של הגלגו הספרדי.
גביע הזהב של CONCACAF לנשים 2022

| --- | --- |
 מארחת:  מקסיקו מקסיקו
 תקופת התחרות:  4 ביולי 2022 – 18 ביולי 2022 (15 ימים) 
 מספר משתתפות:  8  (מתוך 30 משתתפות שנרשמו)
 הזוכה:  ארצות הברית ארצות הברית
 מספר משחקים:  16
 מספר שערים:  42 (2.63 בממוצע למשחק)
 מלכת השערים:  ארצות הברית אלכס מורגן   קנדה ג'וליה גרוסו   קנדה ג'סי פלמינג   ג'מייקה חדיג׳ה שו   (3 שערים)
 השחקנית מצטיינת:  ארצות הברית אלכס מורגן
 → 2018
 
גביע הזהב של CONCACAF לנשים 2022, הוא גביע הזהב לנשים ה-11 שארגנה CONCACAF. הטורניר נערך במטרופולין מונטריי, מקסיקו והתקיים מ-4 ביולי עד ה-18 ביולי 2022. הגביע שימש כטורניר המוקדמות לגביע העולם 2023, שנערך שנה לאחר מכן באוסטרליה וניו זילנד.
במשחק הגמר נפגשו ארצות הברית (בפעם התשיעית בתולדותיה) וקנדה, בשחזור גמר הגביע הקודם מ-2018. בסיום המשחק, שנערך בגוואדלופה, ניצחה ארצות הברית 0-1 וזכתה בטורניר. אלכס מורגן, שכבשה את שער הניצחון בגמר, זכתה בפרס השחקנית המצטיינת של הטורניר. היא גם סיימה כמלכת השערים של הטורניר עם 3 כיבושים, לצד שלוש שחקניות נוספות.
בעקבות מיקומן כארבע הראשונות, העפילו ארצות הברית, קנדה, ג'מייקה וקוסטה ריקה ישירות לגביע העולם כנציגות CONCACAF, ואילו האיטי ופנמה שסיימו במקום השלישי בשלב הבתים נשלחו לפלייאוף הבין-יבשתי על כרטיס נוסף לטורניר.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארצות הברית | 9 | 3 | 3 | 0 | 0 | 9 | 0 | 9 |
|  ג'מייקה | 6 | 3 | 2 | 0 | 1 | 5 | 5 | 0 |
|  האיטי | 3 | 3 | 1 | 0 | 2 | 3 | 7 | -4 |
|  מקסיקו | 0 | 3 | 0 | 0 | 3 | 0 | 5 | -5 |
| 0 | 1 | 2 |
| --- | --- | --- |
|  ארצות הברית | 3 – 0 | האיטי   |
|  מקסיקו | 0 – 1 | ג'מייקה   |
|  ג'מייקה | 0 – 5 | ארצות הברית   |
|  האיטי | 3 – 0 | מקסיקו   |
|  ג'מייקה | 4 – 0 | האיטי   |
|  ארצות הברית | 1 – 0 | מקסיקו   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קנדה | 9 | 3 | 3 | 0 | 0 | 9 | 0 | 9 |
|  קוסטה ריקה | 6 | 3 | 2 | 0 | 1 | 7 | 2 | 5 |
|  פנמה | 3 | 3 | 1 | 0 | 2 | 1 | 4 | -3 |
|  טרינידד וטובגו | 0 | 3 | 0 | 0 | 3 | 0 | 11 | -11 |
| 0 | 1 | 2 |
| --- | --- | --- |
|  קוסטה ריקה | 3 – 0 | פנמה   |
|  קנדה | 6 – 0 | טרינידד וטובגו   |
|  טרינידד וטובגו | 0 – 4 | קוסטה ריקה   |
|  פנמה | 0 – 1 | קנדה   |
|  קנדה | 2 – 0 | קוסטה ריקה   |
|  פנמה | 1 – 0 | טרינידד וטובגו   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 14 ביולי - סן ניקולס | 14 ביולי - סן ניקולס |  |  |  |  |  |
|  |   ארצות הברית |  3 |   |  |  |  |  |
|  |   קוסטה ריקה |  0 |   |  |  |  |  |
|  |   |  |   |  |  |  |  |
|  |  |  |  |  | 18 ביולי - גוואדלופה | 18 ביולי - גוואדלופה |  |
|  |   |   |   |   |   ארצות הברית |  1 |  |
|  |   |   |   |   |   קנדה |  0 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 18 ביולי - סן ניקולס | 18 ביולי - סן ניקולס |   |  | 18 ביולי - גוואדלופה | 18 ביולי - גוואדלופה |  |
|  |   קנדה |  3 |   |  |   קוסטה ריקה |  0 |  |
|  |   ג'מייקה |  0 |   |  |   ג'מייקה |  1 |  |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 14 ביולי 2022 |  ארצות הברית | 0-3 |  קוסטה ריקה | סן ניקולס, מקסיקו |
| 14 ביולי 2022 | סונט  34'   פיואיג  45+3'   סאנצ'ז  90+5' |  |  | סן ניקולס, מקסיקו |
| 0 | 1 | 2 | 3 | 4 |
| --- | --- | --- | --- | --- |
| 14 ביולי 2022 |  קנדה | 0-3 |  ג'מייקה | סן ניקולס, מקסיקו |
| 14 ביולי 2022 | פלמינג  18'   צ'פמן  64'   לאון  76' |  |  | סן ניקולס, מקסיקו |
שלב הנוק-אאוט > המשחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 18 ביולי 2022 |  קוסטה ריקה | 1-0‏ה |  ג'מייקה | גוואדלופה, מקסיקו |
| 18 ביולי 2022 |  |  | ואן זאנטן  102' | גוואדלופה, מקסיקו |
שלב הנוק-אאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 18 ביולי 2022 |  ארצות הברית | 0-1 |  קנדה | גוואדלופה, מקסיקו צופים: 17,247 |
| 18 ביולי 2022 | מורגן  78' (פ) |  |  | גוואדלופה, מקסיקו צופים: 17,247 |
גלגו מחטני

| גלגו מחטני |
| --- | --- |
 גלגו מחטני צפוני
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: גלגויים
סוג:: גלגו מחטני
מינים
 Euoticus elegantulus  Euoticus pallidus
שם מדעי
 Euoticus ‏גריי, 1863

גלגו מחטני (שם מדעי: Euoticus) הוא סוג של טרום-קופים ממשפחת הגלגויים, הכולל רק 2 מינים החיים ביערות הטרופיים של מרכז ומערב אפריקה.
מינים אלה בינוניים בגודלם, בעלי אורך ממוצע של 18 סנטימטרים, והם בעלי רגליים וטפרים גדולים וחדים העוזרים להם לאחוז בענפים ובחפצים בחוזקה. צבע הפרווה אפור-אדמדם עם חלקים בהירים יותר סביב הבטן והחזה. העיניים גדולות ומותאמות לראייה לילית והחוטם כהה ומוארך.
מינים אלה יחידאים או חיים בקבוצות קטנות והם ניזונים בלילות מחרקים וגם משרף עצים. כמו שאר הגלגויים הם מסוגלים לקפץ למרחק רחוק יחסית לגודלם, מה שעוזר להימלט מטורפים.
מינים

גלגו מחטני דרומי (Euoticus elegantulus) - מצוי ביערות קמרון, גינאה המשוונית, הרפובליקה המרכז-אפריקאית, הרפובליקה של קונגו והרפובליקה הדמוקרטית של קונגו.
גלגו מחטני צפוני (Euoticus pallidus) - מצוי לאורך יערות החופים של ניגריה, קמרון והאי ביוקו שבגינאה המשוונית.
גלגו מוהול

| גלגו מוהול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: גלגויים
סוג:: גלגו
מין:: גלגו מוהול
שם מדעי
 Galago moholi ‏סמית, 1836
תחום תפוצה


גלגו מוהול (שם מדעי: Galago moholi) הוא מין של גלגו הנפוץ ביערות והסוואנות של מרכז אפריקה ואפריקה הדרומית ופעיל בשעות הערב. בבער הוא נחשב לתת-מין של גלגו סנגלי, אם כי הופרד לאחר בדיקות שהראו שאלו שני מינים שונים.
המין כולל כיום 2 תת-מינים:
G. m. moholi
G. m. bradfieldi
גלגו זה חי בסוואנות מיוערות וביערות משווניים, אך פתוחים יותר מיערות גשם, לרוב באזור המסיק (אנ') והוא חי בטבע במדינות: אנגולה, בוצואנה, הרפובליקה הדמוקרטית של קונגו, מלאווי, מוזמביק, נמיביה, דרום אפריקה, אסוואטיני, טנזניה, זמביה וזימבבואה ואולי גם ברואנדה ובבורונדי.
הגלגו מגיע לאורך של 15 ס"מ והוא בעל זנב באורך 23 ס"מ בקירוב. הוא בעל פרווה אפורה-כסופה, אוזניים רחבות ומעוגלות ועיניים גדולות וחומות המותאמות לראיית לילה. לגלגו רגליים עבות וארוכות העוזרות לו לזנק והוא בעל זנב שעיר.
הגלגו הוא מין פעיל לילה החי בין ענפי עצי שיטים, בעיקר משיטת הסוכך ושיטת הקארו (Vachellia karroo) לרוב והוא ניזון מחרקים ומשרף ולשד עצים של השיטים. הוא מקפץ ביעילות ממקום למקום ולעיתים יכול להימצא על הקרקע, אם כי שם הוא פגיע לטורפים. הגלגויים חיים ביחידות משפחתיות קטנות הנחות ביום בחללי עצים.
אוכלוסייתו נרחבת ואינה נמצאת בסכנה בטבע.
הערות שוליים

↑  גלגו מוהול באתר הרשימה האדומה של IUCN
ברצלונה 6–1 פריז סן-ז'רמן

ברצלונה 6–1 פריז סן-ז'רמן הייתה תוצאת המשחק השני של מפגש שמינית גמר ליגת האלופות שהתרחש ב-8 במרץ 2017 בקאמפ נואו בברצלונה, קטלוניה, ספרד. ברצלונה התגברה על פיגור של ארבעה שערים מהמשחק הראשון מול פריז סן-ז'רמן וניצחה 6–5 בסיכום שמינית גמר עונת 2016/2017, מה שהפך את המפגש לקאמבק הגדול ביותר בתולדות ליגת האלופות. המשחק נודע בספרד בשם La Remontada (המהפך).
רקע > היסטוריה

היה זה המפגש השלישי בין פריז סן-ז'רמן לברצלונה בשלבי הנוקאאוט של ליגת האלופות, כשברצלונה ניצחה בשני המפגשים הקודמים ברבעי הגמר בעונות 2012/2013 (3–3, בזכות חוק שערי חוץ) ו-2014/2015 (5–1).
רקע > שלב הבתים

שתי הקבוצות העפילו בקלות יחסית משלב הבתים. פריז סן-ז'רמן העפילה כסגנית אלופת בית א' לאחר שהתמודדה עם ארסנל, בזל ולודוגורץ ראזגרד, עם פער של 9 נקודות מהמקום השלישי. ברצלונה העפילה כמובילת בית ג', הרחק מעל בורוסיה מנשנגלדבך וסלטיק, והקדימה את מנצ'סטר סיטי שבמקום השני ב-6 נקודות.
רקע > משחק ראשון

המשחק הראשון נערך ב-14 בפברואר בפארק דה פראנס בפריז. שתי הקבוצות היו בכושר טוב כשפריז סן-ז'רמן הגיעה אחרי ניצחון חוץ 3–0 מול בורדו בליג 1 וברצלונה ניצחה את דפורטיבו אלאבס בחוץ 6–0 בלה ליגה.
אנחל די מריה העלה את הפריזאים ליתרון בדקה ה-18' עם בעיטה חופשית לאחר שסמואל אומטיטי ביצע עבירה. יוליאן דראקסלר קבע 2–0 עם בבעיטה בדקה ה-40', מבישול של מרקו וראטי. אחרי 55 דקות כבש די מריה שוב, הפעם מבעיטה מחוץ לרחבה. אדינסון קבאני כבש את השער האחרון של המשחק בדקה ה-72', והבטיח את הניצחון 4–0. ברצלונה בעטה רק פעם אחת למסגרת במהלך כל המשחק.
| 0 | 1 | 2 | 3 | 4 |
| --- | --- | --- | --- | --- |
| 14 בפברואר 2017 | ספרד ברצלונה | 0–4 | פריז סן-ז'רמן צרפת | פארק דה פראנס, פריז, צרפת צופים: 46,484 שיפוט: פולין סימון מרצ'יניאק |
| 14 בפברואר 2017 |   | (סיקור) | אנחל די מריה  18'  55' יוליאן דראקסלר  40' אדינסון קבאני  72' | פארק דה פראנס, פריז, צרפת צופים: 46,484 שיפוט: פולין סימון מרצ'יניאק |
משחק > סיכום

משחק הגומלין נערך ב-8 במרץ בקאמפ נואו בברצלונה. שוב, שתי הקבוצות הגיעו למשחק לאחר שניצחו את משחקי הליגה שלהן, ברצלונה 5–0 את סלטה ויגו ופריז סן ז'רמן 1–0 את נאנסי.
במשחק נכחו 96,290 אוהדים, למרות התבוסה הכבדה של הקבוצה הביתית במשחק הראשון. לואיס סוארס כבש את השער הראשון במשחק בדקה ה-3' לאחר שנגח את הכדור מעל הקו לפני שהורחק על ידי תומא מנייה. בדקה ה-40' כבש לייבין קורזאווה מפריז שער עצמי בניסיון לבלום בעיטה של אנדרס אינייסטה. השער השלישי הגיע בדקה ה-50' מפנדל שכבש ליונל מסי לאחר שניימאר הוכשל ברחבה על ידי מנייה. תקוותיה של ברצלונה נגוזו לכאורה לאחר שאדינסון קבאני כבש את השער היחיד של פריז סן-ז'רמן בדקה ה-62', מה שחייב את ברצלונה לכבוש שלושה שערים נוספים כדי לנצח בגלל חוק שערי החוץ. חאבייר מסצ'ראנו הכשיל את די מריה ברחבת ברצלונה אבל השופט דניז אייטקין לא שרק לפנדל. ניימאר כבש שני שערים בדקות הסיום - בעיטה חופשית בדקה ה-88' ובעיטת עונשין שנויה במחלוקת כשלואיס סוארס הוכשל דקה בתוך תוספת הזמן - 5–1 לברצלונה. בשניות האחרונות של המשחק הרים ניימאר כדור רוחב לרחבה, וסרג'י רוברטו כבש את השער השישי והאחרון בדקה ה-90+5'. ברצלונה ניצחה את המשחק 6–1 ועלתה לרבע הגמר אחרי 6–5 בסיכום.
משחק > פרטים

| 0 | 1 | 2 | 3 | 4 |
| --- | --- | --- | --- | --- |
| 8 במרץ 2017 | צרפת פריז סן-ז'רמן | 1–6 | ברצלונה ספרד | קאמפ נואו, ברצלונה, ספרד צופים: 96,290 שיפוט: גרמניה דניז אייטקין |
| 8 במרץ 2017 | אדינסון קבאני  62' | (סיקור) | לואיס סוארס  3' לייבין קורזאווה  40' (ע) ליונל מסי  50' (פ) ניימאר  88'  90+1' (פ) סרג'י רוברטו  90+5' | קאמפ נואו, ברצלונה, ספרד צופים: 96,290 שיפוט: גרמניה דניז אייטקין |
| --- | --- |
              פריז סן-ז'רמן :               ברצלונה
משחק > סטטיסטיקה

| נתון | ברצלונה | פריז סן-ז'רמן |
| --- | --- | --- |
| שערים | 6 | 1 |
| בעיטות | 17 | 7 |
| בעיטות למסגרת | 7 | 3 |
הצלות: 2
| החזקת כדור | 65% | 35% |
| קרנות | 6 | 4 |
| עבירות שבוצעו | 16 | 25 |
| נבדל | 3 | 5 |
כרטיסים צהובים: 5
כרטיסים אדומים: 0